Komisijos Reglamentas (EEB) Nr. 762/92
1992 m. kovo 27 d.
iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių leistinų kiekių nustatymo tvarką Bendrijoje, V priedą
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1990 m. birželio 26 d. Tarybos reglamentą (EEB) Nr. 2377/90, nustatantį veterinarinių vaistų likučių gyvūninės kilmės maisto produktuose didžiausių leistinų kiekių nustatymo tvarką Bendrijoje [1], su pakeitimais, padarytais Komisijos reglamentu (EEB) Nr. 675/92 [2], ypač į jo 11 straipsnį,
kadangi siekiant administravimo veiksmingumo pageidautina, kad informacija ir detalės, kurios turi būti įtrauktos į paraišką dėl veterinarijos produktuose naudojamos farmakologiškai aktyvios medžiagos didžiausios likučių kiekio nustatymo pagal Reglamentą (EEB) Nr. 2377/90, kiek įmanoma tiksliau atitiktų informaciją ir duomenis, kurie turi būti pateikti valstybėms narėms paraiškoje dėl leidimo pateikti veterinarijos vaistą į rinką pagal 1981 m. rugsėjo 28 d. Tarybos Direktyvą 81/851/EEB dėl valstybių narių įstatymų, susijusių su veterinariniais vaistais, suderinimo [3] su pakeitimais, padarytais Direktyva 90/676/EEB [4];
kadangi būtina iš dalies pakeisti Reglamento (EEB) Nr. 2377/90 V priedą siekiant atsižvelgti į veterinarijos vaistų bandymo reikalavimų pokyčius, padarytus 1992 m. kovo 20 d. Komisijos direktyva 92/18/EEB, pakeičiančia Tarybos direktyvos 81/852/EEB dėl valstybių narių įstatymų, skirtų analiziniams, farmakologiniams, toksikologiniams bei klinikiniams standartams ir protokolams, susijusiems su veterinarijos vaistų bandymais, derinimo priedą;
kadangi šio reglamento nuostatos atitinka Direktyvų dėl techninių kliūčių panaikinimo prekybos veterinarinių vaistų srityje derinimo su technikos pažanga komiteto, įkurto pagal Tarybos direktyvos 81/852/EEB [5] su pakeitimais, padarytais Direktyva 87/20/EEB [6], 2b straipsnį, nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2377/90 V priedas keičiamas šio reglamento priedu.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1992 m. kovo 27 d.